Diari Oficial de la Generalitat Valenciana


Sumari del DOGV 9846, del 10-05-2024 (2024/4137)

RESOLUCIÓ de 7 de maig de 2024, del director general de Centres Docents, per la qual es dicten instruccions per a la celebració del sorteig públic de les lletres de prioritat per a resoldre els empats en el procés d'admissió en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria, Batxillerat i Educació Especial, per al curs 2024/2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4137


Data del document
:   07-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * legislació
    * escolarització
    * administració de l'ensenyament
    * centre d'ensenyament

RESOLUCIÓ de 7 de maig de 2024, del director general de Centres Docents, per la qual es dicten instruccions per a la celebració del sorteig públic de les lletres de prioritat per a resoldre els empats en el procés d'admissió en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria, Batxillerat i Educació Especial, per al curs 2024/2025. [2024/4137]  
  
  
El Decret 48/2024, de 23 d'abril, del Consell, pel qual es regula el procés d'admissió en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria i Batxillerat, i en els centres d'Educació Especial en la Comunitat Valenciana, establix en l'apartat 2 de l'article 38, «Desempats», que en les situacions d'empat que es produïsquen després d'aplicar els criteris indicats en l'apartat 1 d'este article, l'ordenació de les sol·licituds afectades es farà per sorteig públic, d'acord amb el procediment que establisca la conselleria competent en matèria d'educació.  
L'Orde 8/2024, de 24 d'abril, de la Conselleria d'Educació, Universitats i Ocupació, per la qual es regula el procediment d'admissió de l'alumnat en els centres docents públics i privats concertats que impartixen ensenyaments d'Educació Infantil, Educació Primària, Educació Secundària Obligatòria i Batxillerat, i en els centres d'Educació Especial a la Comunitat Valenciana, disposa en l'article 40, «Procediment de desempats», que segons el que s'establix en l'apartat 2 de l'article 38 del Decret 48/2024, en les situacions d'empat que es produïsquen després d'aplicar els criteris de desempats, es realitzarà un sorteig públic d'acord amb el procediment següent: es triaran dos lletres per les quals s'ordenarà el primer cognom; també altres dos lletres per les quals s'ordenarà el segon cognom, i que s'aplicaran quan existisca coincidència amb el primer. En cas de no disposar d'un segon cognom, es considerarà que este comença amb «AA».  
  
Així, en atenció al fet que puga donar-se la circumstància d'empat en la puntuació, malgrat haver aplicat successivament els criteris previstos en l'apartat 1 de l'article 38 de l'esmentat Decret 48/2024 i d'acord amb la disposició addicional octava d'este, resolc convocar la celebració de l'acte públic del sorteig en què s'extrauran les lletres de prioritat per a resoldre els empats en la puntuació de l'alumnat participant en el procés d'admissió del pròxim curs 2024/2025 en la data, hora i lloc que s'indica a continuació:  
  
Dia: dimarts, 14 de maig de 2024  
Hora: 10.00 h  
Lloc: sala d'actes de la Conselleria d'Educació, Universitats i Ocupació  
Av. Campanar, núm. 32 - 46938 València  
Mètode del sorteig: insaculació  
  
València, 7 de maig de 2024.- El director general de Centres Docents: Jorge Cabo Martínez.